

**Alelnöki beszámoló**

**2016. DECEMBER – 2017. JANUÁR**

**Lipták Laura ­- Külügyekért felelős alelnök**

***ELTE Állam-és Jogtudományi Kar Hallgatói Önkormányzat***

Bevezető

A vizsgaidőszak miatt kissé háttérbe szorult a bizottsági munka. December végén és január hónap során a legfontosabb és azonnali megoldást kívánó problémákkal foglalkoztam.

Erasmus

A vizsgaidőszakra hazatérő Erasmus-hallgatók érdekképviseletével foglalkoztam. Helyenként továbbra is felmerültek problémák az Ügyrend betartásával kapcsolatban, de úgy gondolom, mostanra nagyjából sikerült tudatosítani minden tanszékben a legfontosabb szakaszokat és azok jelentőségét.   
Az Erasmus-hallgatók hivatalos vizsgaidőszaka március hónapban zajlik.

Bizottság

A tavaszi félévben a Külügyi Bizottság munkáját azzal tervezem könnyíteni, hogy különféle feladatokra munkacsoportokat hoztam létre. Mindegyik ilyen munkacsoportba 3-4 fő tartozik. Reményeim szerint ez gördülékenyebbé és hatékonyabbá teszi majd a bizottsági munkát. Az első bizottsági ülést február második hetében, a szorgalmi időszak kezdete előtt tartjuk meg, ahol az új alelnök-helyettes kijelölésére is sor kerül majd.

Haidekker Zita (eddigi alelnök-helyettesem) és Gyimesi András bizottsági tagsága a tavaszi félév kezdetével megszűnik. Nekik ezúton is szeretném megköszönni eddigi munkájukat!

Kari Tanács

Január 10-én részt vettem a Kari Tanácson, amelyen a szombathelyi integrációról volt szó.

Január 31-én részt vettem a Kari Tanácson, ahol elfogadásra került a tavaszi szemeszter ügyrendje, valamint személyi ügyekben születtek döntések.

Tervek a tavaszi félévre

Február az Erasmus+ program népszerűsítéséről szól. Ezt hivatott szolgálni az ELTE minden karán együttesen Február 13. és 22. között megrendezésre kerülő Erasmus7 (= Erasmus hét) is. Az ÁJK-n is lehetősége lesz a hallgatóknak a legfontosabb információkat megtudni a kari tájékoztató előadás keretében.

Ezután márciusban kezdetét veszi az Erasmus+ programra való jelentkezés időszaka, amely során szintén sok munka vár a Külügyi Bizottságra.

A kari Erasmus irodával közösen tervezünk elindítani egy előadássorozatot, amely a külügyi életpályákkal kapcsolatos, azokat izgalmasan igyekszik bemutatni és népszerűsíteni. Ezzel kapcsolatban konkrét terveim is vannak már, az egyeztetés és a promóció februárban veszi kezdetét.

Juttatás

Az alelnöki munkámért közéleti ösztöndíjban részesültem.

Bármilyen, a Hallgatói Önkormányzattal és a Külügyi Bizottsággal kapcsolatos kérdéseiteket szívesen fogadom a [*kulugy@ajkhok.elte.hu*](mailto:kulugy@ajkhok.elte.hu) vagy a [*lauraliptak@caesar.elte.hu*](mailto:lauraliptak@caesar.elte.hu) e-mail címeken.

Lipták Laura  
ELTE ÁJK HÖK  
Külügyekért felelős alelnök